April 2013 


augustus/september 2013 
Aña 31, Volumen 3 


PUBLICACION DI GABINETE DI 
MINISTER PLENIPOTENCIARIO DI ARUBA 


p. 8 
p. 2 


Arubahuis 
Studiantenan 


Minister Abath a 
topa cu Prome 
Minister di Curaçao 


p. 13 


Mudamento di waf 
di carga ta un mega 
impacto riba nos 
economia 


Aruba 


Minister Abath a 
yama bono bini na 
grupo di studiante 


Noticiero Aruba 


R.J. SCHIMMELPENNINCKLAAN 1 • 2517 JN DEN HAAG • TELEFOON: (070) 356 62 00 


Prome Minister Mark Rutte a bishita Aruba cu delegacion comercial 


p. 19 


Social 


Sarah-Quita pa 
di seis biaha 
campeon Mundial 


1 


Prome Minister Hulandes Mark Rutte a tene un bishita di trabou na Aruba. Hunto cu Rutte a bin tambe un delegacion comer- 
cial cu a wordo encabesa pa presidente di MKB (Midden en Klein Bedrijf) Nederland sr. Hans Biesheuvel. Rutte ta bishitando 
pa prome bes e partinan Caribense di Reino. 
Gabinete Mike Eman a ofrece Premier Rutte den Europahuis un presentacion audiovisual di plan BoAruba. Minister di 
Finanzas Mike de Meza a duna un presentacion riba sostenibilidad y Finanza Publico. Un bunita clip a wordo presenta na 
Premier Rutte di e conferencia internacional exitoso cu a wordo teni na Aruba na luna di mei ‘Europe Meets the Americas’. 
Tambe e prome minister Hulandes a haci un tour bishitando algun empresa y tambe refineria Valero y Kustwacht na Mariniers 
Kazerne. 

Arubahuis 


Noticiero Aruba 


Minister Plenipotenciario sr. Edwin Abath 
a topa cu Prome Minister di Curaçao 


Minister Plenipotenciario di Curaçao 
sra. Marvelyne Wiels a haci un bishita 
oficial na Cas di Aruba. E mandatario a 
keda ricibi door di Minister Plenipoten- 
ciario Edwin Abath y director interino 
di Cas di Aruba sra. Shandra John. 


Den Sala Padu e mandatario a topa y 
a cera conoci cu e personal di Cas di 
Aruba. Na e ocacion aki sr. Abath a bisa 
di ta honra cu bishita di su colega nobo. 
‘Y ta cu sumo placer nos ta ricibi’e aki 
na Cas di Aruba, ofreciendo alabes nos 
sosten y cooperacion den ehecucion di 
su tareanan nobo, tanto estatal como 
consular pa pais Curaçao.’ 
‘Den e ultimo tres aña y mei di mi ges- 
tion aki na Den Haag, mi tabata tin e 
placer di traha cu diferente colega 
Minister Plenipotenciario, tanto di pais 
Antia, como di pais nobo Curaçao. E 
cooperacion y entendimiento semper 
tabata positivo y constructivo, pro- 
ducto di e lazonan di amistad, lazonan 
familiar y historico entre nos paisnan y 
nan hendenan. Mi ta sigur cu e mesun 


bon ambiente y colegialidad lo conti- 
nua den nos trabao hunto den e peri- 
odo nos dilanti,’ asina sr. Abath a bisa. 
‘Mi ta reafirma nos disponibilidad pa 
brinda tur nos cooperacion, pa forta- 
lece e lazonan di amistad y traha estre- 
chamente pa saca e mihor beneficio pa 
nos respectivo paisnan.’ 


Minister Plenipotenciario Wiels a 
gradici sr. Abath y personal di Cas di 
Aruba pa e bunita y caluroso recepcion 
y tambe a expresa su deseo pa conti- 
nua cu e bon cooperacion entre e dos 
paisnan na bienestar di e pueblo di 
Aruba y Curaçao. 


Minister Plenipotenciario di Curaçao a bishita Cas di Aruba 


Minister Plenipotenciario di Aruba sr. Edwin Abath a topa cu Prome Minister di 
Curaçao sr. Ivar Asjes, na un recepcion na Cas di Curaçao. 
E prome minister di Curaçao tabata na Hulanda ariba un bishita di trabao. Sr. 
Asjes durante e bishita aki ta ser acompaña pa su minister di Husticia sr. Nelson 
Navarro. 

Minister Plenipotenciario di Aruba sr. 
Edwin Abath a ricibi bishita di Hefe 
di Mision di Embahada di Reino Uni 
na Den Haag sr. Nicholas Alexander. 
Tambe presente durante e combersa- 
cion aki tabata director di ATA Europa, 
sr. Tirso Tromp. 


Sr. Abath a duna un splicacion en exten- 
so na sr. Alexander encuanto e desa- 
royonan na Aruba, e relacion entre 
Aruba cu Hulanda y den e cuadro mas 
grandi, esta cu Union Europeo y a toca 
e vision di Aruba pa bira un gateway 
entre Europa y e continente America- 
no. E mandatario a papia ariba Aruba su 
vision pa cu Reino Hulandes y cu esaki 
awendia ta uno basa ariba partnership 
na unda tin un win-win pa ambos pais. 
Sr. Abath a bisa cu Aruba ta haya hopi 
importante pa estrecha e lasonan cu 
paisnan amigo manera Reino Uni y Fran- 
cia. E ta hopi orguyoso di por a firma e 
acuerdo di TIEA – Tax Information and 
Exchange Agreement, cu e dos paisnan 
aki den nomber di Gobierno di Aruba 
y cu ta negosiando e mesun acuerdo aki 
cu otro paisnan, manera Korea, Argen- 
tina y Italia. ‘Aruba ta cana padilanti pa 
loke ta trata cumplimento cabal cu e 
standardnan di OECD - e organisacion 
mundial pa cooperacion y desaroyo 
economico, asina sr. Abath a bisa. 


Durante di e combersacion cu sr. Alex- 
ander a papia tanbe tocante Aruba 
su plannan pa cu turismo. Director di 
ATA Europa sr. Tirso Tromp a cuminsa 
bisa cu Aruba den e ultimo añanan, no 
obstante e retonan pa atrae turismo for 
di Merca, toch a logra establece crece- 
mento door di atrae turismo for di e 
otro mercadonan na Latino America y 
Europa. Den cuadro di esaki Sr. Tromp 
a bisa cu turismo for di Inglatera tambe 
ta creciendo. Esaki ta debi na e char- 
ter directo for di London Gatwick pa 
Aruba. ATA ta den combersacion cu 


Hefe di Mision embahada Britanico a bishita minister Abath 


Minister Plenipotenciario Edwin Abath 
a felicita den nomber di Gobierno y 
henter pueblo di Aruba embahadora 
di Venezuela sra. Haifa Aissami Madah 
na ocacion di e di 202 celebracion di 
Dia di Independencia di Republica 
Bolivariana di Venezuela den BelAir 
hotel na Den Haag. 
Embahadora Aissami Madah a comen- 
ta hopi positivo encuanto e bishita di 
Prome Minister Mike Eman hunto cu 
Ministro di Relacionnan Exterior di Rei- 
no, Frans Timmermans na Venezuela y e 
MOU cual a wordo firma na e ocacion 
ey. E embahadora tabata instrumental 
den realisacion di e acuerdo aki, debi 
na su contacto estrecho cu Minister 
Timmermans aki na Den Haag. 


Tambe presente na e celebracion aki 


aereoliñeanan pa mas vuelo directo for 
di Inglatera pa Aruba. 


Sr. Alexander di su banda a aprecia e 
recepcion na Cas di Aruba y e infor- 
macion valioso cu ela haya encuanto e 
situacion na Aruba. Ela bisa di tin elogio 
y respet pa tur loke Aruba a logra den 
e ultimo añanan y cu sin duda e isla a 
crece y bira un ehempel pa e region 
di Caribe. Durante su bishita na Aruba 
e lo desea di por mira e desaroyonan 
aki di cerca. 


Dia di Independencia Venezuela 


tabata Minister Plenipotenciario di 
Curaçao sra. Marvelyne Wiels y Min- 
ister Plenipotenciario di St. Maarten sr. 
Mathias Voges. 

E exposicion Bo Aruba cu a tuma lugar 
na Den Haag, Amsterdam, Rotterdam 
y Tilburg a capta atencion di hopi Aru- 
biano bibando na Hulanda. Hopi bishi- 
tante di e exposicion a keda impresiona 
di por a mira cu nan propio wowo e 
desaroyonan cu ta tumando lugar na 
Aruba. Hopi di nan a keda impresio- 
na cu e diferente proyectonan cu a 
keda realisa y e plannan di Gobierno 
pa futuro. Principalmente e vision di 
Gobierno pa haci e transicion na ener- 
gia duradero a ricibi un bon acohido 
bou di e bishitantenan. Un sentimien- 
to di orguyo tabata reina bou di hopi 
Arubiano na momento cu nan a cons- 
tata e desaroyo cu ta tumando lugar na 
Aruba. 
Diferente bishitantenan a tuma nan 
tempo pa mira ariba e pantayanan di 
television e diferente topiconan y e 
splicacion ariba esaki. Algun bishitante 
a bisa cu e informacion tabata asina hopi 
cu nan no por a mira tur cos, pero asina 
mes nan ta regresa nan cas cu un sen- 
timiento positivo di e Aruba di awe. 


Na Den Haag Prome Minister Eman a 
duna burgemeester interino di Den 
Haag sr. Rabin Baldewsingh un guia den 
e exposicion Bo Aruba den Atrium di 
Stadhuis di Den Haag y asina lansa e 
exposicion na Hulanda. 


Na Amsterdam e apertura tabata den 
man di miembro di Tweede Kamer 
Tanja Jadnanansing. Sra. Jadnanansing 
den su discurso a bisa di tin aprecio pa 
e atencion di Gobierno pa enseñan- 
sa, e concepto di gateway y cu Aruba 


ta mantene un relacion estrecho cu e 
comunidad Arubiano na Hulanda. 
Wethouder di Rotterdam pa maneho 
duradero, centro di cuidad y espa- 
cio publico Alexandra van Huffelen 
na ocacion di e apertura di Bo Aruba 
den WTC Rotterdam a bisa cu Rot- 
terdam tin un comunidad Arubiano 
cu mester ta orguyoso di loke a keda 
presenta na WTC na Rotterdam. ‘Ami 
como wethouder encarga cu e maneho 
duradero ta mira cu hopi admiracion na 
e esfuersonan di Aruba pa yega na un 
sociedad duradero. 


Den presencia di un publico di invi- 
tado burgemeester interino di Tilburg 
Marieke Moorman a haci e apertura di 


Exposicion Bo Aruba a capta e atencion di e Arubiano 


Bo Aruba na Tilburg. Akinan tanto sra. 
Moorman como Minister Plenipoten 
ciario sr. Edwin Abath a para keto na 
e relacion entre Tilburg y Aruba y 
Curaçao pa medio di e fraternan cu 
tabata envolvi den enseñansa na e 
islanan. Sra. Moorman a keda impre- 
siona cu e desaroyo cu Aruba ta pas- 
ando den dje, despues di a mira e video 
den e paviljoen e a haya un guia den e 
exposicion door di Minister Abath. 


Na tur e aperturanan Minister Plenipo- 
tenciario sr. Edwin Abath a fungi como 
anfritrion. ‘Aruba, e pais autonomo 
chikito den Reino Hulandes, conoci pa 
su amabilidad y hospitalidad pero na 
e mesun momento un pais tambe cu 
ta conoci pa su ambicion y espirito pa 
haci comercio. Y e ocacion aki ta den 
cuadro di e ambicion, e pasion y vision 
di mi pais, nos isla Aruba, pero tambe 
bo Aruba,’ asina e mandatario a bisa. 
Sr. Abath: ‘Manera boso por a nota cu 
Aruba pa un temporada caba ta tuman- 
do un rumbo na laira. Den un tempo- 
rada cu hopi paisnan grandi ta enfrenta 
un reto pa logra un crecemento eco- 
nomico, Aruba a logra como econo- 
mia chikito pa re inventa su mes y asina 
posiciona su mes como 'trendsetter' pa 
un desaroyo duradero. Ta pesey cu Go 
bierno di Aruba a tuma e paso pa laga 
boso cera conoci na un manera bibo, 
interactivo y innovativo cu e manera cu 
e vision aki a haya contenido.’ 

Den presencia di Minister Plenipoten- 
ciario di Aruba sr. Edwin Abath, direc- 
tor di ATA Europa sr. Tirso Tromp a haci 
entrega di e premio na e ganador di e 
concurso di Expo Bo Aruba sra. Sue- 
Ann Croes. E premio – cu ta un obsekio 
di ATA Europa - ta consisti di dos ticket 
pa Aruba. 


Tur bishitantenan na e exposicion Bo 
Aruba, tanto na Den Haag, Amsterdam, 
Rotterdam y Tilburg, por a participa na 
e concurso: “Kico abo lo haci si bo ta 
Prome Minister di Aruba”. Un hurado 
a revisa tur e contribucionnan y unani- 
mamente a dicidi cu e contribucion di 
Sue-Ann Croes ta esun ganador. Sue- 
Anne a expresa na promer lugar su 
satisfaccion cu e rumbo progresivo cu 
Gobierno di Aruba a tuma pa adelanto 
di nos pais. Den su contribucion ela bin 


Sue-Ann Croes ganadora di concurso Bo Aruba 


cu sugerencianan tocante seguridad na 
Aruba. Tambe pa inverti mas den e ciu- 
dadanonan. Pa loke ta e ultimo aki, Sue- 
Ann a enfatisa ariba e hecho cu mester 
mantene e cordialidad cual e Arubiano 
ta conoci pe y no laga esaki bai perdi. 
Segun Sue-Ann esaki no unicamente ta 
un tarea di Gobierno, pero tambe di 
sector priva y di e propio ciudadano. 
Sr. Abath a felicita Sue-Ann cu su 
premio y principalmente pa su con- 
tribucion pa un mihor Aruba. ‘Mi ta 
haya un paso sumamente positivo, 
cu nos Arubianonan, aunke bibando 
den exterior, tin nan pensamentonan 
fiha riba e direccion cu nos kier hiba 
Aruba y su desaroyo. Mi por a nota 
tambe e envolvimento activo bou di 
e studiantenan cu a traha durante di e 
exposicion Bo Aruba; con nan a mira 
via di tur e proyectonan cu nan tambe 
por ta parti di e vision aki y principal- 
mente cu tin un futuro pa nan na Aruba'. 


augustus/september 2013 
Noticiero Aruba 


6 


E embahador nobo di Reino na Cara- 
cas sr. Onno Kervers, a haci un bishita 
di cortesia cerca Minister Plenipoten- 
ciario di Aruba sr. Edwin Abath. 


Durante di e bishita e mandatario y 
embador Kervers a papia ampliamente 
tocante e actual situacion na Venezuela. 


Na centro di cremacion Olandhorst 
na Lelystad a tuma lugar despedida di 
Alex Alberto, kende a fayece na edad 
di 67 aña. 
Presente tabata Minister Plenipoten- 
ciario di Aruba Edwin Abath, su esposa 
Dynia Abath-Muller, directora interino 
di Cas di Aruba Shandra John, func- 
tionarionan di Cas di Aruba y tambe 
un cantidad grandi di hende for di e 
comunidad Antiano y Arubiano. Pa 
añanan Alex Alberto tabata camarogra- 
fo pa Robbie Schouten di e programa 
Leu foi Cas. 


Alex a traha hopi aña pa TeleCuraçao y 
tabata representante di Radio Caracas 
Television na Curaçao. Banda di su pro- 
fesion como camarografo, Alex tabata 
comparti un pasion grandi pa aviacion 
y tabata traha na e museo di aviacion 
Aviodrome na Lelystad y tabata duna 
guia na e bishitantenan. 


Despedida di conocido camerografo Alex Alberto 


Den e diferente discursonan cu a tuma 
lugar a resalta e persona humilde cu 
Alex tabata ta. Tambe cu e tabata un 
gran trahador, un bon amigo y un tata 


ehemplar pa su yuinan. Semper e taba- 
ta mantene su trankilidad den tur situa- 
cion y tabata tin un plan B. 


Den cuadro di esaki a toca e topico di 
e acuerdo di cooperacion entre Reino 
Hulandes y Venezuela cu minister di 
Asuntonan Exterior Sr. Frans Timmer- 
mans a firma na Caracas na luna di juni 
di e aña aki, den presencia di minister- 
president di Curaçao sr. Daniel Hodge 
y minister-president di Aruba sr. Mike 


Eman. Minister Timmermans a enfatisa 
na dicho ocacion e importancia di e 
acuerdo aki y e cooperacion ariba di- 
ferente tereno entre e paisnan di Reino 
y Venezuela. 


Sr. Abath tambe a informa sr Kervers 
ariba e ultimo desaroyonan na Aruba, 
principalmente ariba e concepto di 
gateway cu Aruba a bin ta desaroy- 
ando e ultimo añanan, y den liñea di 
e concepto aki, e exitoso conferencia 
'Europe Meets the Americas' cual a 
tuma lugar na luna di mei pasa. Alabes 
a mandatario a resalta den su splicacion 
e proyecto y plannan di exploracion pa 
gas y petroleo den e awanan teritorial 
di Aruba. Den tur esaki Aruba ta conta 
cu e sosten y esfuerzo diplomatico di e 
Embahador di Reino pa yuda na facilita 
e proceso di cooperacion entre ambos 
pais. 
E embahador a bisa di ta reconoce e 
importancia den un bon relacion cu e 
Republica Bolivariona di Venezuela y su 
empeño ta pa traha na fortifica e rela- 
cion entre Reino y Venezuela. 


Embahador di Reina na Caracas di bishita na Cas di Aruba 

Entrevista 


Trahador social Roy (Lints) Lynch 


Roy Lints desde september di e aña aki 
ta traha como 'trajectbegeleider', coach 
y mentor na De Nieuwe Kans na Rotter- 
dam. E ta traha cu hobennan entre 18 
y 27 aña cu problema y ta guianan pa 
nan por haya nan draai den comunidad. 
Roy a bin ta haci e trabao aki pa varios 
aña caba desde cu ela caba su MBO 
jongerenwerker y a traha na diferente 
instancianan na Rotterdam. Banda di su 
trabao social Roy ta conoci den e comu- 
nidad Arubiano como Lord Cachete. 
‘Desde cu mi a bin biba na Hulanda casi 
tur aña mi ta participa na e festival di 
Calypso y Roadmarch na Aruba. Awor 
mi ta preparando pa mi participacion 
na Carnaval 60 otro aña, cu sigur lo bai 
bira algo grandi.’ 


Roy Lints (48) a nace y lanta na Aruba 
den e cuidad di San Nicolas. Despues di 
su LTS y servicio militar, ela traha como 
waiter na diferente hotel na Aruba. 
Tambe ela bende time-share pa Divi 
Divi hotel. Na 1994 Roy a dicidi pa bin 
Hulanda pa sigi desaroya su mes. Na 
prome instante Roy a traha como coach 
di baseball pa e ekipo di Neptunus. E ta 
conoci cu e deporte aki, ya cu na Aru- 
ba e tabata hunga pa e team di Pepsi 
Cola, di manager Juan Maduro. Pero no 
a dura largo cu Roy a cuminsa cu su tra- 
bao social y traha cu hobennan. Mien- 
trastanto na 1998 Roy a caba su MBO 
jongerenwerker na Albeda College na 
Slinge. ‘Mi a traha cinco aña na Rotter- 
dam Noord y tambe na diferente cen- 


tronan di bario na Schiedam. Dos aña 
mi a traha pa Stichting Welzijnsbevor- 
dering Antillianen en Arubanen (SWA). 
Mi tabata coach social na un wijkschool 
den e Afrikanerbuurt na Feijenoord. 
Akinan mi a traha cu hobennan di 16 
te cu 23 aña. Tres aña largo mi a guia 
hobennan di diferente cultura y nacion- 
alidad: Curasoleño, Turco, Marokkano 
y Hulandes. E hobennan aki tabata tin 
diferente problema, tanto social, emo- 
cional of na scol of problema familiar na 
cas. Mi tabata guia y coach nan pa asina 
logra pa nan funciona den e comuni- 
dad,’ asina Roy ta conta. 
Na SWA Roy a traha cu detenidonan 
Antiano y Arubiano. Na su trabao nobo 
na De Nieuwe Kans, e ta traha ariba e 
trajecto pa hobennan entre 18 y 27 
aña. Roy ta splica dicon su pasion pa 
e tipo di trabao aki. ‘Mi enfoke ta ariba 
hoben. Mi curazon ta cu e tipo di perso- 
nan aki. Mi ta gusta yuda hende – esaki 
ta den mi caracter – y mi por bisa cu mi 
tin e abilidad pa convence hende. Esaki 
ta algo cu Dios a dunami'. 


Banda di su trabao profesional como 
trahador social cu hobennan Roy Lints 
ta conoci na Aruba y bou di e comuni- 
dad Arubiano na Hulanda como Lord 
Cachete. Un figura carnavalesco cu anke 
cu e ta biba na Hulanda casi tur aña ta 
participa na e Calypso y Roadmarch 
Contest na Aruba. Despues di e keda 
descubri pa Papito Rafael, Roy tabata 
Prins y Pancho di Carnaval pa tres biaha. 


Na 1982 como Prins hubenil Catchete, 
na 1984 como Prins Sorpresa y na 1988 
como Pancho Go Cachete. Na 1986 ela 
cambia e jokenan pa musica Calypso 
y e aña ey ela participa cu e Calypso- 
nian 'I Good'. Ela logra – cu asistencia di 
Ramon Sharp – un di tercer lugar den 
e Calypsonian Contest. ‘Mi tin 32 aña ta 
participa na Calypsonian Contest. Anke 
cu nunca mi a logra di gana e prome 
lugar mi a trece poco Roadmarch cu a 
bira clasico, manera 'Aruba Dushi Tera' 
y 'Clock'. Cu mi musica mi a representa 
Aruba na diferente pais, manera Ale- 
mania, Austria y Belgica. Dos aña pasa 
mi tabata finalista cu mi Roadmarch 
“Clock”na e Soca Monarch na London, 
Inglaterra. Mi a competi cu cantantenan 
di Roadmarch for di Trinidad, St. Vin- 
cent, Greneda y otro islanan Caribense. 
Den 60 Roadmarch, mi a logra di ter- 
mina na di 7 lugar. Den esaki mi mester 
menciona e celebracion di Arubadag 
na Hulanda. Un total di 14 biaha mi a 
canta na e evento aki. Semper pami ta 
un placer pa mira e publico jump ariba 
mi Roadmarch. Mi ta hopi contento 
cu loke mi a logra como Roadmarch 
singer. Cu ayudo y apoyo di person- 
anan manera Claudius Philips, Hilward 
Croes y Ruben 'Scorpio' Garcia. Awor 
mi concentracion ta pa cu Carnaval 60 
cu lo mester bira algo grandi. Mi ta bin 
bon prepara y Carnaval di Aruba ta bai 
haya un sorpresa,’ asina Roy Lints, mihor 
conoci como Lord Cachete a bisa cu un 
sonrisa ariba su cara. • 


‘E ta den mi caracter pa yuda hende’ 

Den presencia di Prome Minister Mark 
Rutte y Prome Minister Mike Eman 
a firma un MOU (Memorandum of 
Understanding) entre ‘Het Nederlands 
Centrum voor Handelsbevordering 
(NCH), Koninklijke MKB Nederland, 
Aruba Investment Agency (ARINA) y 
pais Aruba. 


Prome Minister Eman a bisa cu pa Aruba 
un bes mas ta un satisfaccion grandi cu 
un otro paso grandi a wordo tuma den 
e cooperacion entre Aruba y Hulanda 
cu firmamento di e MoU. ‘Un coopera- 
cion den buskeda y duna contenido na 
e situacion win-win y e relacion strate- 
gico entre Aruba y Hulanda.’ 
Prome Minister Rutte como Prome Mi- 
nister Eman tabata testigo di e firma- 
mento di e documento den cual ta poni 
cu e paisnan ta bay haci tur esfuerso pa 
construi un relacion economico dura- 
dero dor di desaroya e Aruba Gateway. 
Hans Biesheuvel di MKB ta entusiasma. 
‘Nos di MKB Hulanda ta trahando mas 
y mas den desaroya oportunidadnan 


Hulanda y Aruba ta compromete nan 
mes pa construi un relacion economico duradero 


pa empresanan cu ta miembro di nos. 
Exportacion ta crucial den esey. Dor 
di traha hunto dentro di Reino nos ta 
bira partnenan comercial cu hunto por 
logra hopi’. 
Tambe a keda anuncia cu pronto MKB 
ta bin cu e desk digital yama ‘MKB ser- 


vice desk’. Un di e websitenan mas bis- 
hita na Hulanda. MKB ta habri un portal 
pa Aruba. Djis door di click riba dje por 
mira kico e oportunidnan na Aruba ta 
y cerca ken e negociante mester ta pa 
haya informacion adicional si e kier haci 
negoshi aki. 


Na Oosterpark Amsterdam a tuma lugar e conmemoracion nacional di e Abolicion di Sclavitud door di Hulanda na 1863 
den e colonianan Surnam y Antia Hulandes. Esaki den presencia di Rey Willem Alexander y Reina Maxima. 
E conmemoracion e aña aki tabata special pasobra ta recorda cu 150 aña pasa Abolicion di Sclavitud a tuma lugar. Tabata 
tin discursonan di entre otro vice prome minister Lodwijk Asscher y burgemeester di Amsterdam Eberhard van der Laan. 
Despues di e discursonan a sigi e parti di ponemento di krans na e 'Slavernijmonument'. Minister Plenipotenciario di Aruba 
sr. Edwin Abath a pone un krans den nomber di Aruba y su pueblo. 


Minister Abath presente na conmemoracion 
di e Abolicion di Sclavitud 


Aruba 

Poco poco Binnenhof ta hayando su forma 


Cu proyectonan realisa den area di 
sede di gobierno, Gabinete Mike Eman 
ta dal un paso dilanti pa yega mas cer- 
ca di logra un Binnenhof pa Aruba. E 
prome proyecto grandi pa e meta aki ta 
edificio Cocolishi, cu ta bira e principal 
sede di Gobierno di Aruba. E edificio 
aki ta practicamente cla y solamente fal- 
ta Plasa Padu Lampe, cu ta e parti dilanti 
di e edificio. 
Tambe a cuminsa cu renobacion di e 
edificio historico Zoutmanstraat1, cu 
tabata e prome sede di Gobierno. E 
proyecto di Binnenhof y tur e restaura- 
cionnan di edificionan historico den e 
area ta forma parti di e plan integral di 
renobacion di Centro di Ciudad. 


Tanto dilanti como patras di Bestuurs- 
kantoor, cu e expansion, lo bay conecta 
te dilanti Cas di Gobernador y forma un 
Binnenhof di edificionan historico, com- 
binando monumento- cu entidadnan 
di pais Aruba 'dunando un realce hopi 
grandi na e rikesa historico y herencia 
cultural di Aruba'. Na mesun momento 
e ta eleva e calidad di producto Aruba. 
Esaki ta e meta tambe cu renobacion di 
caya grandi, renobacion di edificionan 
historico manera Corte y Watertoren 
y tambe e edificio di Havenmeester 
Kantoor. 


Gobierno di Aruba a firma cu contratis- 
ta Daems di Arubaanse Wegenbouw 
pa construccion di e siguiente fase di 
Linear Park. 
E prome fase di Linear Park ta cuminsa 
for di banda di rotonde dilanti di Cas 
di Cultura te dilanti di e cas anterior di 
gobernador y e di dos fase ta inicia for 
di e rotonde dilanti di Cas di Cultura te 
na aeropuerto. 
Na e ocacion aki Prome Minister Mike 
Eman a bisa cu e proyecto aki ya caba a 
demostra di ta hopi exitoso y cu su per- 
sona ta haci fielmente bon uzo di e Lin- 
ear Park. “Prome cu e Linear Park a bin 
y hende tabata trompica riba piedra 
y otro obstaculo caba mi tabata cana 
eynan y awor cu e ta un bunita Linear 
hunto cu mi señora nos ta cana te yega 
na unda Brandweer na aeropuerto ta. 
Motibo pakico mi ta contento cu e di 
dos fase tambe.’ 


Construccion di e di dos fase di Linear Park ta bai start 


Eman a bisa cu canando eynan regular- 
mente e ta topa cu hopi hende y hasta 
e sa topa cu tres generacion canando 
hunto. Esaki ta muestra cu e facilidad 


aki ta uno exitoso. Banda di exitoso e 
ta tambe uno social cu ta enfoca riba 
movecion loke ta saludabel. 

Minister Mike de Meza durante 
anuncio di mudamento di waf di carga 


‘Esaki ta un proyecto hopi grandi cu sin 
duda lo tin efecto positivo pa e indus- 
tria di carga, pa nos turismo y pa nos 
economia en general', asina Minister 
Mike de Meza di Finansa, Comunica- 
cion, Utilidad y Energia a bisa na oca- 
sion di anuncio di mudamento di waf 
di carga for di Oranjestad pa Barcadera. 
Esaki ta representa un inversion di 123 
miyon florin. APA, ASTEC, American 
Bridge, ALBO y Arubaanse Wegen- 
bouw lo traha hunto durante un aña 
y mey pa keda cla cu henter e muda- 
mento. 


Pa Gobierno, e parti mas importante sin 
duda ta e contribucion na nos economia 
y creacion di cuponan di trabou. Esey 
ta locual mas nos mester na e momen- 
tonan aki, ora cu Aruba ta para dilanti 
varios 'mega proyecto' den e lunanan 
nos dilanti cu sin duda lo sa di afecta nos 
economia den forma positivo. 
Cu e proyecto aki, Gobierno ta logra 
un vision di hopi aña cu a tuma hopi 


tempo pa papia, discuti, analisa y eva- 
lua. Awor porfin Minister Ing. Mike de 
Meza a logra yega asina leu cu lo muda 
henter e container haven for di waf di 
Playa pa e waf na Barcadera. Esaki lo 
brinda mucho mas oportunidad pa 
nos Freezone, pa desaroya un industria 
di hub di carga, lo ta un bon incentivo 


pa nos economia y mas importante, un 
pais cu un bon waf sin duda ta atrae 
hopi negoshi y inversionnan nobo. Cu 
e mudamento ey lo crea hopi mas espa- 
cio pa barconan crucero por mara na e 
terminal na Playa sin problema. Di otro 
banda, APA lo entrega un bon pida te- 
reno bek na Gobierno, unda lo construi 
un bunita parke publico. 
E proyecto di mudamento di waf di 
carga pa Barcadera lo contribui gran- 
demente tambe na e cambio di infra- 
structura riba nos isla. Tene cuenta cu e 
lo ta acopla na e Green Corridor cu ta 
core for di Aeropuerto pa San Nicolas. 
Henter e container haven y industria lo 
pega riba e mesun caminda grandi aki, 
sin lubida e 'Ringweg' nobo cu lo core 
full rond di Oranjestad te na e Highrise 
Hotels. 


Esaki ta un 'Mega' proyecto cu un 'Mega' impacto riba nos economia 


Den su rapport IMF ta accentua cu Aru- 
ba a sa di supera dos crisis economico 
durante e periodo cu ta tras di lom- 
ba. E crisis financiero mundial y ciere 
di Valero. Prome Minister Mike Eman: 
‘Crecemento economico di pais Aruba 
tanto pa loke ta crecemento den tu- 
rismo como tambe e aspecto di inver- 
sionnan den renobacionnan urbano y 
renobacion di infrastructura a wordo 
treci dilanti den e rapport. Combina- 
cion di e recuperacion economico aki 
hunto cu e inversionnan haci y hunto 
tambe cu e crecemento remarcabel y 
impresionante di nos industria turistico 


a yuda grandemente cu Aruba por a 
supera e dos crisisnan aki’ 


Rapport final di IMF ta confirma cu e 
maneho pro-activo di Gabinete Mike 
Eman ta esun corecto. E entradanan cre- 
ciente di turismo y e programa di inver- 
sion di gobierno ta stimula e economia 
door di cual e consecuencianan di ciere 
di e refineria ta wordo parcialmente 
compensa. IMF ta accentua cu e inten- 
cion pa spaar den gastonan manera 
ta wordo menciona den presupuesto 
2013, ta algo bon. E rapport ta masha 
positivo riba e desaroyonan cu tin den 


Douane. IMF ta spera cu entrada for 
di invoerrechten y accijns dor di un 
aumento di eficiencia y efectividad den 
tramitenan di mercancia ta bay subi. 
Minister di Finansas de Meza ta cons- 
ciente di e problemanan financiero cu 
pais Aruba tin, pero ta na mes momen- 
to masha optimista riba recuperacion. 
‘Poco poco pero sigur nos ta bay direc- 
cion di un balanced budget na 2016 
y cu ayudo di Hulanda den refinancia- 
mento di debenan, manera IMF tambe 
ta ilustra, nos ta bay tambe den direc- 
cion di un debe nacional mas abou’. 


IMF ta pronostica crecemento economico e aña aki caba 

Gobierno di Aruba a dicidi 
di rindi honor na ‘A.W. Engel- 
brecht’, (Manchi) manera e 
tabata conoci, nombrando 
e compleho di edificionan 
caminda direccion di finan- 
sas, direccion di impuesto y 
servicio di impuesto (SIAD) 
ta ubica, na memoria di e 
prome minister di Finansas 
di pais Aruba. 
E desvelo a wordo pa e 
viuda y yiu di Manchi 


Compleho di edificionan di 
Finansas y impuesto a haya 
nomber di Manchi Engelbrecht 


Despues di varios encuentro entre 
gobierno y partnernan social den e 
plataforma Dialogo Social, e protocol 
riba Siguridad a keda firma. Binti un 
punto importante y esencial a keda 
acorda den e protocol aki. Tanto Prome 
Minister di Aruba Mike Eman, Minister 
di Husticia Arthur Dowers como e part- 
nernan gremial y social a expresa nan 
gran satisfaccion pa e resultado aki. E 
rapport ‘Naar een veiliger Aruba’ traha 
dor di un comision cu a wordo instala 
pa explora y studia tur aspecto di sigu- 
ridad a forma e base di discusionnan 
y e conclusionnan final. ‘E caminda cu 
nos a cana pa yega na un acuerdo di 
cooperacion nacional con atende cu un 


tema nacional, tabata uno serio y largo’, 
Eman a bisa despues di a pone su firma 
bou di e protocol. 
Prome Minister Eman a splica cu 
despues di un periodo intensivo entre 
e partnernan di Dialogo Social riba e 
tema Siguridad y despues tambe di un 
cantidad di reunion y estudionan cien- 
tifico y analitico cu a wordo haci riba e 
tema aki, e momento a yega pa firma e 
protocol. ‘Siguridad di nos pais ta un 
responsabilidad importante di gober- 
nacion, pero na mes momento nos ta 
di acuerdo cu riba hopi tereno siguri- 
dad di nos pais por wordo fortifica na 
momento cu tin un coopersacion inten- 
sivo entre e ciudadano, organisacion- 


Protocol riba tema Siguridad a keda firma 


nan den nos comunidad, bario, scol y 
institutonan pa crea un sociedad mas 
sigur y mas sano. Un sociedad camin- 
da e norma y balornan ta profunda- 
mente hancra den e ciudadano y ta e 
meta primordial den formacion di nos 
yiunan.’ Cuerpo policial y instancianan 
cu tin e tarea importante pa combati 
criminalidad mester tin tur herment 
na nan disposicion pa haci nan trabou. 
Tambe mester tin un maneho cu ta di- 
rigi riba coordina entre tur instancia cu 
ta responsabel pa mantene siguridad 
den nos pais. Asina Aruba ta hopi mas 
exitoso den crea un sociedad sano riba 
e tereno aki. 


Engelbrecht y Prome Minis- 
ter Mike Eman. 


Manchi Engelbrecht tabata 
miembro di Staten di Antia, 
miembro di Eilandsraad, 
Diputado 
di 
Gobierno 
insular transitorio prome cu 
drenta Status Aparte, miem- 
bro di Parlamento di Aruba 
y Minister di Finansas di pais 
Aruba na dos ocasion. 

E fasenan di e proyecto cu lo renoba e 
edificio conoci como John F. Kennedy 
School a cuminsa. Vision di e gobierno 
ta, no solamente pa rescata e monu- 
mento social y historico, pero tambe 
pa crea un compleho di dje caminda 
ta ubica tur departamento relaciona cu 
enseñansa den un solo luga. Pa medio di 
esaki no solamente ta mehora eficiencia 
y servicio, pero tambe spaar gobierno 
miyones den huur di otro edificio. 


E plan y diseño ta pa preserva e carac- 
teristicanan di e arkitectura original di 
e edificio existente, combinando cu un 
edificio nobo y moderno. Den total, 
e compleho ta conta cu mas di 6.100 
meter cuadra di espacio pa oficina y 
auditorio, entre otro. Ademas di e 
departamentonan di enseñansa, tambe 
elo ta cas pa esnan di cultura. 
Den liñanan grandi, e compleho ta 
reparti den tres edificio. Esnan existente 
ta edificio A refiriendo na e parti mas 
grandi di e ex scol, mientras cu B ta e 
parti conoci como cantina y gymzaal. 
Edificio A su prome piso ta destina pa 
personal di Directie Onderwijs, Dienst 
Publieke Scholen, Bureau Traimerdia, 
Directie Cultuur. Na e di dos piso ta bay 


John F. Kennedy School lo bira 
un compleho pa enseñanza y cultura 


haya Examen Bureau, Inspectie Onder- 
wijs y Meldpunt Leerplicht. 
Edificio B ta bay tin un funcion mas 
complementario den e sentido cu aki ta 
ubica e cantina pa tur empleado, como 
tambe e espacio dedica na archivo y 
deposito. Tambe tin un luga grandi 
reserva pa uso multifuncional. 
Finalmente ta haya e edificio C cu ta 
un construccion adicional cu ta planea 
riba e tereno di ex-John F. Kennedy na 
Camacuri. E edficio nobo ta consisti di 


cuater piso cu un diseño mas moderno, 
mientras cu e structura existente ta bay 
preserva su arkitectura original. Henter 
e edificio aki ta dedica na oficinanan pa 
uso den sector di enseñanza cu ainda 
no a keda determina specificamente. 
Adicionalmente ta inclui tambe loke ta 
bay ta e John F. Kennedy Auditorium 
cu ta un sala cu capacidad pa 250 te 
300 persona cu intencion di sirbi como 
espacio pa duna lectura, exposicion y 
otro uzonan. 


E prome fase di Paradera Corridor a 
keda cla y entrega recientemente. Un 


Prome fase di Paradera Corridor a keda inaugura 


proyecto cu Minister Otmar Oduber 
a hinca masha energia den dje, igual 


cu su colega Minister di Infrastructura 
Benny Sevinger. E prome fase ta cla y a 
wordo inaugura cu hobennan plantan- 
do un cantidad di mata di fruta na e 
sitio pa haci’e berde y dune un toke 
special. Na mes momento gobierno a 
firma cu Thiel Corporation pa sigui cu 
e siguiente fase. 
Na e ocasion aki Prome Minister Mike 
Eman a hiba un discurso cortico. 
‘Orguyoso mi ta para aki nan awe dilanti 
un proyecto cu a wordo carga dor di 
dos minister di nos ekipo cu a duna tur 
di nan parti. Cu tur a trabounan cu e 
tin den Infrastructura, colega Sevinger 
cumpliendo cu tur loke mester pa fisi- 
camente por desaroya un proyecto 
asina ta para aki na un banda di mi y na 
mi otro banda Minister Otmar Oduber 
cu un compromiso special cu e bario di 
Paradera.’ 

Studiantenan 


Amsterdam y Rotterdam a yama 
bon bini na studiantenan di Aruba 


E aña aki tanto Amsterdam como Rot- 
terdam a tene un recepcion pa e stu- 
diantenan di Curaçao, St. Maarten, 
Boneiro y Aruba. Den e sala di reu- 
nion di e municipio di Amsterdam 
wethouder Andrée van Es a yama tur e 
studiantenan bon bini. Na Rotterdam e 
recepcion a tuma lugar den Burgerzaal 
di Stadhuis di Rotterdam. E recepcion 
den ambos ciudad a conta cu presencia 
di Minister Plenipotenciario di Aruba 
sr. Edwin Abath. 
Den su discurso na e studiantenan sra. 
Van Es a mustranan ariba e caracter 
unico di Amsterdam cu ta conta cu mas 
di 177 nacionalidad y asina Amsterdam 
conoce un diversidad enorme. ‘Akinan 
bo por ta bo mes. No ta importa ken bo 
ta of con bo ta pensa. Esaki ta e caracter 
unico di Amsterdam.’ asina e wethoud- 
er a bisa. 
Despues e programa a sigi cu entrevis- 
tanan cu diferente studiantenan ariba 
nan prome experencia cu Hulanda y en 
especial cu Amsterdam; ariba nan estu- 
dio y nan expectativa den esaki. Tambe 
a entrevista algun studiantenan cu a bin 
aña pasa pa nan por a conta nan expe- 
rencia cu por sirbi como ehempel pa e 
grupo di studiantenan nobo. 


E organisacion di e encuentro na Rot- 
terdam ta den man di 'het Platform 
studerende Antillianen en Arubanen 
in Rotterdam' (PAAR), cu ta consisti 
di municipio di Rotterdam y diferente 
institutonan di enseñansa di Rotter- 
dam. Na e ocacion aki burgemeester 
suplente di Rotterdam Korrie Louwes 
a splica e studiantenan kico nan por 
spera y encontra na e ciudad di Rot- 
terdam. Tambe ela bisa cu sigur e stu- 
diantenan lo haya algun contratiempo, 
pero cu nan mester busca sosten cerca 
na mentor of cerca docentenan na nan 
scol. 
Minister Plenipotenciario di Aruba 
Edwin Abath a tene un discurso den 
cual ela haci un refleccion di tempo 
cu e mes a bin studia na Hulanda. Con 
esaki ta pa ta leu for di cas, for di ma- 
yornan y amistadnan na un pais cu un 
otro idioma y cu otro custumbernan. 
‘Pero e pais aki tambe ta brindabo e 
oportunidad pa desaroyo bo mes y 
bira un profesional. Y mas ainda cu mi 


usa e conocemento aki pa desaroyo di 
mi Dushi Aruba. Y esey ta mi ferviente 
deseo cu hopi di boso regresa boso 
pais despues di boso estudio.’ 
Sr. Abath a bisa di ta haya esaki impor- 
tante, pasobra Aruba ta trahando na 
realisa un di tercer pilar economico 
ariba e tereno di energia sostenibel y 
innovativo. E actividad economico aki 
ta brinda oportuinidad na e studian- 
tenan despues di nan estudio, segun e 
mandatario. 
E mandatario a bisa e studiantenan cu 
nan mester keda enfoca ariba e meta 
pakico nan a bin Hulanda. ‘Desde awe 
bo estudio ta prioridad number uno. 
Principalmente e prome aña ta duro: si 
e esaki ta berdaderamente loke mi kier 
come estudio y profesion. Preguntanan 
cu ta biba cerca bo, pero no keda cana 
cu nan, busca sosten cerca bo mentor. 
Tambe ta importante pa banda di bo 
estudio, bo tin un bida social. Haci amis- 
tadnan nobo y sondea loke Hulanda ta 
ofrece pa enrikese bo personalidad aun 
mas. E balansa aki por ta instrumento pa 
bo termina bo estudio cu exito,’ asina sr. 
Abath a bisa. 


Esaki ta pa prome biaha cu municipio 
di Rotterdam a organisa un encuentro 
asina, mientras cu Amsterdam ta organ- 
isa e recepcion aki pa e grupo nobo di 
studiantenan di Curaçao, St. Maarten, 
Boneiro y Aruba pa di tres aña con- 
secutivo. 


Studiantenan ta scucha e discurso di 
wethouder di Amsterdam Van Es 

Cu dos vuelo di KLM a yega na fin di 
juli ultimo un cantidad di 255 studiante 
Arubano pa sigi un estudio avansa na 
nivel HBO of Universidad na Hulan- 
da. Na Schiphol un delegacion con- 
sistiendo di Minister Plenipotenciario 
di Aruba sr. Edwin Abath, acompaña 
pa su esposa sra. Dynia Abath-Muller, 
director interino di Cas di Aruba sra. 
Shandra John y hefe di departamento 
di Enseñansa di Cas di Aruba sr. Samuel 
Dumfries a ricibi e studiantenan. 


Sr. Abath a yama e studiantenan un 
caluroso bon bini na Hulanda. E man- 
datario a bisa den su discurso cu esaki 
ta un paso mas den un fase nobo di 
nan bida. ‘Corda semper e meta pakico 
boso a bin Hulanda y keda enfoca ariba 


esaki. Pero banda di boso estudio ta 
importante pa tin un bida social tambe. 
Hulanda tin hopi pa brinda y e opor- 
tunidadnan ta multiple. Ta e balanse 
husto ta determina bo exito!’ 


Minister Abath a yama studiantenan bon bini 


Tambe sr. Abath a recorda e studian- 
tenan cu nan mester tene un contacto 
estrecho cu nan mentor y Cas di Aru- 
ba pa cualkier pregunta of problema 
cu nan lo por confronta cun’e. ‘Cas di 
Aruba ta un cas leu for di cas. Nos ta 
brinda sosten na boso pa boso por ta 
exitoso den boso estudio. Pa cualkier 
pregunta yama bo mentor y no keda 
sinta cu e problema of pregunta. E con- 
tacto semper ta keda directamente cu 
boso mentor, cu si e mentor no por 
brinda un solucion e ta tuma contaco 
cu Cas di Aruba unda nos por inter- 
media,’ segun Minister Plenipotenciario 
Edwin Abath. 


Accidente 


E yegada di e studiante na Hulanda a 


haya un desaroyo diferente, na momen- 
to cu e noticia a drenta cu un bus cu e 
sttudiantenan pa Leeuwarden y Gro- 
ningen a slip y a cai den un sloot. For di 
Cas di Aruba Minister Plenipotenciario 
sr. Edwin Abath, conhuntamente cu su 
staf di Cas di Aruba, a monitor e situa- 
cion y a cuminsa na informa e mayor- 
nan, un pa un, ariba e situacion di nan 
yui. Director interino di Cas di Aruba, 
sra. Shandra John a tuma e debido tem- 
po pa splica cada mayor encuanto e si- 
tuacion cu a surgi. Tur mayor a aprecia 
e accion aki di Cas di Aruba pa a keda 
informa debidamente y for di e fuente 
oficial. 


Minister Plenipotenciario sr. Edwin 
Abath a bisa di tin admiracion con e 
studiementor Sr. Oslin Ras y miembro- 
nan di e Plaatselijke Opvangcommissie, 
tanto di Leeuwarden como di Gronin- 
gen, a trata cu e situacion. ‘Na un man- 
era tactico y controla nan a sabi di calma 
e studiantenan, cu obviamente tabata 
den un estado di shock. Mesora a tuma 
contacto cu ‘slachtofferhulp’, kendenan 
lo percura pa monitoria e situacion di e 
studiantenan individual. 
Minister Abath un par di dia despues 
di e accidente a topa cu e studiantenan 
na Leeuwarden y Groningen pa tende 
con ta bai cu nan. 


Mientrastanto tur e tramitenan pa cu 
e claim cerca e compania di aseguro a 
keda regla y e placa a keda translada pa 
asina e studianten por cumpra mate- 
rialnan cu e bai perdi of cu a ricibi daño 
di awa of lodo. 

Deinah Bernabela 
a gradua na Webster 


Minister Plenipotenciario Edwin Abath den presencia di 
Prome Minister Mike Eman a ricibi na Cas di Aruba bishita 
di e hoben Sarina Pichardo, kende a wordo acompaña pa 
su mama Joselyn Maduro. Motibo di su bishita ta cu Sarina 
recientemente a ricibi su bul como dentista na e Universidad 
di Nijmegen. 
Sarina a cuminsa na 2002 cu su estudio di medicina na Lei- 
den. Na 2009 ela cuminsa cu un estudio pa odontologia na 
Nijmegen. Sarina a splica cu aki ta trata di un estudio di un 
duracion mas cortico, pasobra ta trata di un estudio pa odon- 
tologia pa mediconan. 
Mientras cu e aña aki ela ricibi su bul como dentista, Sarina a 
cuminsa aña pasa cu su specialisacion pa ciruhano di cachete 
na e Hospital Universitario di Leiden (LUMC). 
Minister Abath a felicita Sarina y su famia cu e logro aki y a 
desea su persona tur clase di exito cu su specialisacion. 


Recientemente Deinah Bernabela a logra su Bachelor of 
Science den psicologia na Webster University na Leiden. 
Director interino di Cas di Aruba Shandra John a asisti na e 
ceremonia y a felicita Deinah cu su diploma. Tambe presente 
tabata mayornan di Deinah, Delbert y Nina Bernabela y su 
ruman homber David Bernabela. 
Deinah a bisa cu awor e ta bezig ta enfoca ariba su specialisa- 
cion den “career counseling” na Webster University mes. Cas 
di Aruba ta desea Deinah exito cu su specialisacion. 


Bul pa Sarina Pichardo 


Michael Bremo a caba 
conservatorio 


E hoben Arubiano Michael Bremo a termina su estudio na 
e conservatorio CODarts na Rotterdam como drummer. 
Michael a haci su estudio na CODarts den cuater aña y a 
logra haya un cifra final di un 9 pa su examen, cual ta algo 
hopi impresionante. 
Minister Plenipotenciario Edwin Abath y directora interino di 
Cas di Aruba Shandra John a asisti na e graduacion di Michael 
Bremo y a felicita e hoben cu e logro aki. Michael Bremo a 
indica cu e lo sigi un estudio pa su Master na Merca. 


Marylou Tromp a gradua 


Cas di Aruba a ricibi bishita di Marylou Tromp, kende a ter- 
mina su estudio di 'Human Resource Management' na Haagse 
Hogeschool. Marylou y su mayornan, ruman y amigonan a 
haya un recepcion caluroso di Minister Plenipotenciario sr. 
Edwin Abath y director interino di Cas di Aruba sra. Shan- 
dra John. 
Marylou a cuminsa su estudio na 2009 y a logra na termina 
esaki den e cuater añanan stipula pa e estudio. Durante di su 
estudio ela core stage na Cas di Aruba pa seis siman. Su di 
dos stage ela core na 'Nederlandse Organisatie voor Weten- 
schappelijk Onderzoek' pa un periodo di 10 luna. 
Su tesis ta basa ariba su stage na Yulius Geestelijk Gezond- 
heidszorg na Dordrecht. Aki Marylou a haci un investigacion 
y a duna conseho na e instancia aki. E tema di su tesis tabata 
'Aantrekkelijk Wetenschap'. 
Marylou ta pensa pa sigi pa su Master y despues di dos aña 
e lo regresa Aruba. 

Cas di Aruba a ricibi bishita di Yourianne Kelly na ocacion cu 
ela caba su estudio di Orthoptie na Hogeschool di Utrecht. 
Yourianne tabata den compania di su mama Tecla Kelly-Her- 
nandez, su ruman y demas amistadnan. Nan a keda ricibi den 
Sala Betico pa Minister Plenipotenciario Edwin Abath y direc- 
tor suplente di Cas di Aruba Shandra John. 


Yourianne a cuminsa na 2007 cu un estudio Optometri, pero 
na 2009 a cambia pa e estudio di Orthoptie. Yourianne a spli- 
ca cu Orthoptie ta encera cuido profesional di wowo pa baby 
te cu mucha. Un orthoptist - ariba indicacion di un dokter di 
wowo - ta yuda personan cu tin irregularidad na nan wowo 
pa nan siña usa nan wowonan na un mihor manera. 
Yourianne durante di su estudio a corre stage na diferente 
hospitalnan na Hulanda. Su senior stage cu ta nesesario pa 
ela traha ariba su tesis ela haci na Diaconessehuis na Leiden, 
Rijnland ziekenhuis na Leiderdorp y na MCH Westeinde na 
Den Haag. Su tesis a trata e problema cu e cilinder di wowo 
cerca muchanan naci cu defecto di e “traanbuis”. 
Na september Yourianne a cuminsa cu un investigacion pa 
MCH Westeinde conhuntamente cu e departamento pa 
mucha di GGD di Den Haag y Rotterdam. Despues di esaki 
Yourianne lo regresa Aruba. 


Yourianne Kelly a 
termina su estudio di Orthoptie 


Nylameë Wanga a ricibi su diploma di mondhygienist 
durante un ceremonia di Hogeschool Utrecht cu a tuma lugar 
na Leeuwenbergkerk na Utrecht. Presente tabata su Mama, 
abuela y algun familiar. Director interino di Cas di Aruba 
Shandra John a atende e ceremonia den nomber di Minister 
Plenipotenciario di Aruba. 
Nylameë a cuminsa cu su estudio na 2009. Ela corre su prome 
stage di tres luna na Pre-Care Clinic na Aruba. Su di dos stage 
cu a dura un aña, ela haci na Oral Care Center na Rhoon den 
vecindario di Rotterdam. 
Mientrastanto Nylameë a regresa Aruba caminda ela cuminsa 
traha na Pre-Care Clinic. 


Nylameë Wanga a caba cu exito su estudio di mondhygienist 


Jonathan Werleman a caba 
su estudio den H&R 


Recientemente Jonathan Werleman a bishita Cas di Aruba na 
ocacion cu ela caba su estudio pa Human Resource na Haagse 
Hogeschool. Jonathan a ricibi felicitacion di Minister Plenipo- 
tenciario sr. Edwin Abath cu a bisa di ta contento di mira cu 
nos studiantenan ta caba nan estudio cu exito. 


Jonathan a bin Hulanda na 2007 y a cuminsa cu un estu- 
dio den accountancy. Un aña despues ela cambia pa Human 
Resource y awor a termina esaki cu exito. 
Su prome stage ela haci na Cas di Aruba. Na Omgevings- 
dienst West Holland – cu ta un instancia cu mantene e con- 
trol ariba e medio ambiente – Jonathan a haci un stage di 10 
luna. Akinan tambe ela traha su tesis pa su examen cu a trata 
e cultura den un organisacion despues cu diferente departa- 
mento keda integra cu otro: kico esaki ta nifica pa e emplea- 
donan y cu e cultura na e sitio di trabao. Tambe si esaki tin su 
influencia ariba e actitud di e trahadornan. Den su investiga- 
cion Jonathan a haci un analisis di e maneho di e management 
pa cu e cultura na e sitio di trabao y tambe tocante e maneho 
pa crea teambuilding bou di e trahadornan. 
Cu su diploma den man Jonathan ta en busca di un trabao, 
primeramente na Hulanda, pero ta sondea tambe e posibi- 
lidadnan na Aruba. 

Danielle Kole a gradua pa su Bachelor of Science den biologia 
na e Instituto Archimedes di Hogeschool di Utrecht. 
Danielle a haya masha hopi elogio mes pa e hecho cu e a hasi 
su estudio den cuater aña so. Su tata, mama, amigo y otro 
famianan tabata presente na e ocacion special aki. Tambe 
presente tabata hefe di Departamento di Ensenansa sr. drs. 
Samuel Dumfries cu a felicita Danielle cu su graduacion den 
nomber di Minister Plenipotenciario sr. Edwin Abath. 
E biologo nobo lo bai sigi un estudio pa logra su 1e graad 
biologia na Hogeschool di Utrecht mes y tambe elo bai sigi 
e asina yama 'Special Educational Needs' na Universidad di 
Rotterdam. Cas di Aruba ta desea Danielle hopi exito den su 
futuro estudio. 


Graduado Danielle Kole 


Nos studiante: 


Nomber: Jermin Bell 
Edad: 28 
Estudio: Toegepaste Psychologie 


Dicon bo a scohe pa e estudio aki? 


E ta un estudio cu ta pone teoria den 
practica. Esaki ta pas perfectamente cu 
mi personalidad y tambe cu hopi filoso- 
fia nan cu ami ta kere aden. 


Kico tabata bo prome impression 
di Hulanda? 


Grandi. E hende nan cu ta cana bandi 
mi tabata mustra mas halto cu locual 
ami tabata custumbra cune na Aruba. E 
clima ta determina hopi di e actividad- 
nan cu ta pasa riba un dia. E caminda 
nan tabata grandi, e edificionan tabata 
mustra hopi grandi. 


Kico bo ta gusta mas di Hulanda? 


Mi ta gusta e connecion cu Hulanda tin 
cu paisnan vecindario. Door di esaki mi 
a conoce ciudadnan manera Vienna, 
Antwerpen, London, Manchester, Bir- 
mingham, Paris, Nice, Madrid, Barce- 
lona, Salou y diferente otro mas. 


Kico bo ta haya 
falta mas dje di Aruba? 


Mi ta haya falta di e manera cu cual e 
Arubiano nan ta bay om cu otro. Na 
Aruba bo ta yega cualkier bancoma- 


tico of parada di bus y e Arubiano ta 
cumindabo y hera ta haci ful un com- 
bersacion cu bo. Esaki no ta e caso den 
mi experiencia na Hulanda. 


Bo a yega di haya heimwee pa Aruba? 


Sigur cu si, tabata un aña y mei cu mi no 
a bay Aruba y mi a sinti hopi falta di mi 
ser keri nan. 


Con bo ta pasa bo tempo liber? 


Mi ta hunga y wak hopi tennis, mi ta 
skirbi, check mi buki riba www.jermin- 
bell.com y tambe sali cu mi friends. Por 
cierto e buki cu mi a skirbi 'Nameless' 


ta un instrumento/guia cu cada ken 
por usa pa yega aun mas cerca di nan 
inspiracion. 


Ken bo ta admira den bida y pakico? 


Mi ta admira mi tata paso e ta kere 
masha hopi den mi capacidadnan y e 
ta transforma nada den cosnan cu mi 
imaginacion tin biaha ta limita mi di 
mira. 


Cua pelicula of concierto bo a bishita 
recientemente y con bo a haye? 


Mi ta bay e concierto di Levi Silvanie, 
mi ta haya cu e ta skirbi cos nan fuera 
di e mundo aki. Su letra nan ta toca mi 
curason y hopi biaha ta laga’mi cu awa 
den mi wowo nan. Mi spera un anochi 
cu hopi inspiracion y hopi enjoyment. 


Ki programa di television 
bo ta keda cas pe? 


Ki ora cu tin un grandslam di Tennis mi 
ta cancela tur mi cita nan y mi ta zorg pa 
mi no traha cita riba e ora cu mi idolo 
nan ta hunga. 


Ki ta bo plannan pa futuro 
despues cu bo caba cu bo estudio? 


Mi tin idea di sigui studia y saca mi Mas- 
ter den Psicología. Pero mi ta wordo 
guía door di mi inspiracion, esaki mi 
pone’mi den accion. 
• 

Turismo 


Cu e traspaso di e derecho di erfpacht di 
e tereno di Bushiri Hotel pa Southwest 
Horeca, e caminda ta liber pa construc- 
cion di un Hard Rock Hotel & Casino y 
tambe un hotelvakschool. E proyecto 
aki lo mester ta cla aki dos aña. 


E acto di traspaso a keda firma den 
sala di Conseho di Minister pa minis- 
ter pa Infrastructura Benny Sevinger y 
director Michael Baiz, na nomber di e 
desaroyador. Na e firmamento tabata 
tambe presente entre otro Prome Min- 
ister Mike Eman y minister di Turismo 
Otmar Oduber. 


E intencion ta cu banda di e Hard Rock 
Hotel bin un hotelvakschool y cu e 
desaroyador lo ta responsabel pa e 
construccion di e parti di e Linear Park 
cu mester bin eynan y tambe su man- 
tencion. E proyecto ta representa un 
inversion di mas cu 100 miyon florin 
Arubiano. 


‘E enfoke primordial di Aruba Tour- 
ism Authority (ATA) ta pa mantene, y 
unda por, subi e cantidad di bishitante 
den lunanan di temporada halto como 
tambe subi e cantidad di bishitantenan 
den lunanan di temporada abou, unda 
tin capacidad pa mas’, asina Ronella 
Tjin Asjoe-Croes, CEO di ATA a duna 
di conoce na momento di anuncia e 
cifranan di e prome 6 lunanan di aña 
2013. ‘E obhetivo ta pa durante henter 
aña enfoca riba calidad y stimula bishi- 
tantenan pa gasta mas y asina contribui 
na e economia di Aruba, pa medio di 
un crecemento den entrada pa nos isla 
door di subi cantidad, unda por y cali- 
dad'. 


Basa riba e carchinan di inmigracion 
cu e bishitantenan ta yena y entrega 
na final di nan estadia, ATA ta compila 
resultadonan y por comparti e cifranan 
pa e prome 6 lunanan di aña 2013. Aru- 
ba a ricibi un total di 465.375 turista, 
compara cu e mesun periodo den 2012 
unda a ricibi un cantidad di 441.341 
pa nos isla, por mira cu nos turismo a 
crece cu 5.44% cual ta ekivalente na 


24.034 bishitante mas. Ta di remarca cu 
durante tur luna tabatin un crecemento 
cu excepcion di luna di April cu a nota 
un caida debi na e temporada di 'Se- 
mana Santa' cu a cay den april na 2012 
y e aña aki a cay den luna di Maart. 
Aruba a conoce un crecemento di 3% 
den nos mercado principal, esta e con- 
tinente di Norte America. E segundo 
continente mas grandi pa cu turismo di 
Aruba, Latino America, nos a conoce un 
aumento di 20%. E mercado di Europa 
su crecemento tabata flat pa cu e prome 
6 lunanan di 2013. 


Pa loke ta trata luna di Juli, e cantidad di 
bishitante a crece cu 8.71% compara cu 
e mesun luna na aña 2012, e miho luna 
di Juli cu Aruba a yega di conoce! Cu 
e resultado di Juli, por nota un crece- 
mento di 5.95% ora compara e prome 7 
lunanan di e aña aki cu e mesun periodo 
di aña pasa. Crecemento di e region di 
Norte America (8.2%) y e region di Lati- 
no America (17.35%) a compensa caida 
for di Europa (-11.81%), un region cu lo 
continua cu retonan mara na e situacion 
financiero/economico. 


Den e segmento di turismo crucero, un 
total di 408.480 pasahero a bishita nos 
isla durante e prome 6 lunanan di e aña 
aki, cual ta un aumento di 13.4% (48.279 
turista mas) compara cu e mesun perio- 
do di aña pasa. 


Pa nos analisa e calidad di turista cu a 
bishita nos isla den e prome 6 lunan- 
an di e aña aki, nos por revisa e 'Aver- 
age Daily Rate' (ADR) di Aruba. Esey 
ta e prijs cu e turista ta paga pa cada 
camber/pa persona. Esaki sin duda ta 
duna un bon indicacion di e calidad di e 
turista cu Aruba ta atrae. E 'ADR' di Aru- 
ba a crece cu 2.5%, ekivalente na prijs 
averahe di US$ 223.20 pa cu e prome 
6 lunanan di 2013. Mientras e averahe 
di e 'occupancy' pa camber tabata na 
76.9%, un rebaho di 0.3% compara cu 
e mesun temporada den aña 2012 na 
unda e tabata 77.2%. 


Ronella Tjin Asjoe-Croes a enfatisa cu 
ATA ta hopi orguyoso cu e resultado- 
nan aki, cu ta resultadonan di, entre 
otro, tur e esfuersonan cu ta wordo haci 
localmente y den cada mercado. 


Aruba Tourism Authority hopi 
satisfecho cu e prome 6 lunanan di 2013 


Turismo a crece cu 5.44% 


Aruba ta bai haya un Hard Rock Hotel 

‘Despues di algun aña manteniendo 
contacto y desaroyando un relacion cu 
e aerolinea LAN, kende tin su oficina 
principal na Chile, nos a logra atrae nan 
pa realisa dos vuelo semanal pa y for di 
Bogota pa Aruba’, asina CEO di Aruba 
Airport Authority N.V. (AAA) Sr. Peter 
Steinmetz a bisa durante e conferen- 
cia di prensa pa anuncia e tremendo 
noticia aki. For di aña 2007 ta trahando 
riba e relacion aki, pero ta den 2012 un 
delegacion di Aruba, despues di cinco 
aña, a biaha pa Chile atrobe pa pre- 
senta e beneficionan di haci negoshi 
cu Aruba den nos mercado cu ta cono- 
ciendo crecemento continuo. 
Orguyosamente e partnernan AAA, 
Aruba Tourism Authority (ATA) y Go- 
bierno di Aruba a realisa e prome paso, 
anunciando e vuelonan aki cu sin duda 
lo trece beneficionan mutuo. LAN ta 
e aerolinea lider den Latino America, 
cu mas di 40% di e mercado y subsidia 
rionan na Argentina, Colombia, Ecua- 
dor y Peru, como tambe tin e compani- 
anan LAN Express y LAN Cargo. 
E potencial pa expande y aumenta tur- 


LAN cu vuelonan pa Aruba 


ismo pa Aruba ta grandi. LAN, cual a 
wordo estableci na aña 1929, ta miem- 
bro di 'One world Alliance' y ta bula 
pa 150 destinacion den 23 pais. Cu e 
'merger' di LAN y TAM na aña 2010, 
LAN a bira e 'airline holding' mas grandi 


den Latino America y a transporta mas 
di 64 miyon pasahero aña pasa. 
AAA ta mira oportunidadnan signifi- 
cante pa crecemento di nos turismo pa 
medio di e contacto- y hubnan cu LAN 
ta ofrece den henter Latino America. 


Social 


Na Cas di Aruba a tuma lugar apertu- 
ra di un exposicion bou di e nomber 
'Rondom Oranje'. E exposicion aki cu tin 
como tema Reino y Cas Real, ta consisti 
di obranan di ocho artistanan for di tur 
paisnan di Reino Hulandes. 
E programa a cuminsa cu palabranan di 


bon bini dor di sr. Angelo Tromp, cultu- 
reel attaché di Cas di Aruba. Sr. Tromp 
a bisa cu 'Rondom Oranje' ta un exposi- 
cion cu ya caba a haci su recorido na dif- 
erente ciudadnan na Hulanda. Tambe 
sr. Tromp a remarca cu e exposicion ta 
consisti di obranan di diferente discipli- 


na. Finalmente sr. Tromp a bisa cu Cas 
di Aruba ta contento di por a brinda e 
localidad pa e exposicion aki y cu sem- 
per Cas di Aruba ta na disposicion di 
artistanan Arubiano cu lo ta desea di 
tene un exposicion di nan obranan. 
E exposicion 'Rondom Oranje' ta un ini- 
tiativa di Art Promotion International 
(API). Sr. Gustave Nouel – un di e artis- 
tanan cu ta parti di 'Rondom Oranje' 
cu su cuadranan – a lesa e discurso di 
presidente di API sr. Toin Wieringa, 
cu ta sufriendo un kebrante di salud. 
Den su discurso sr. Wieringa ta bisa cu 
'Rondom Oranje' a escohe pa un tema 
mas amplio cu Famia Real y asina visual- 
isa e aspectonan di e comunidad multi 
cultural. Tambe sr. Wieringa a bisa cu 
ta e aspiracion di API pa e exposicion 
por wordo mira dor di habitantenan di 
otro paisnan den Reino; cu Marina Real 
a ofrece pa transporta e obranan gra- 
tuitamente. Ela bisa di ta spera cu API 
por ricibi cooperacion di e paisnan pa 
localidadnan pa tene e exposicion. 


Exposicion 'Rondom Oranje' na Cas di Aruba 

E windsurfer Arubiano Sarah-Quita 
Offringa a logra pa di seis biaha conse- 
cutivo di conquista e titulo di campeon 
Mundial 'freestyle' windsurfing na final 
di e competencia na Brouwersdam na 
Hulanda. 
Esaki tabata despues di 15 aña cu e 
campeonato mundial freestyle wind- 
surfing a tuma lugar atrobe na Hulanda. 
E publico di mas cu 50 mil hende por a 
disfruta banda di windsurfing, di musi- 
ca, boardsports y otro actividadnan 
relaciona cu e mundo di windsurfing. 


Aruba henter ta orguyoso ariba Sarah- 
Quita cu su exito y tambe cu di e man- 
are aki ta un embahador grandi pa nos 
pais den mundo. 


Sarah-Quita di seis biaha campeon Mundial 


Ariba un diaranson mainta Minister 
Plenipotenciario sr. Edwin Abath a 
worde sorprende cu e grato bishita di 
sra. Mem Maduro. E mandatario a ricibi 
sra. Mem Maduro y su ruman muher sra. 
Ina Maduro den Sala Betico. 


Sra. Mem Maduro tin 50 aña biban- 
do na Hulanda y ta un persona hopi 
conoci bou di e comunidad Arubiano 
y Antiyano na Rotterdam. E tabata un 
di e prome personan cu tabata guia 
studiantenan for di Antia y Aruba cu 
tabata bin Rotterdam pa studia. Tambe 
sra. Mem ta conoci como un bon tra- 
hador di bolo. Un persona hopi activo, 
cu tabata para na cuna di e organisacion 
Arubiano na Rotterdam CAR. 


Sra. Mem Maduro a bishita Minister Abath 


Sr. Abath a hiba un combersacion hopi 
espontaneo y ameno cu sra. Mem en 
especial cu ambos a lanta den e mesun 
bario di Rancho na Playa. Bunita tabata 
cu sra. Mem ta corda hopi di e tempo 
ey y masha hopi persona cu ta of tabata 
biba den e bario. Tur esaki a tuma lugar 
bou di bon kop’i koffie y un pida bolo 
di cashupete, traha pa Ina. 


Como aprecio pa e bishita sr. Abath a 
regala sra. Mem Maduro un buki di por- 
tret tocante monumentonan di Aruba. 
Notable ta cu aunke 50 aña leu for di 
cas, ainda Mem ta reconose e diferente 
edificio y lugarnan pintoresco di nos 
dushi Aruba. 

Pueblo di Aruba y en special di San 
Nicolas a recupera un espacio grandi 
di tereno, pero mas importante ainda 
ta e hecho cu esaki ta destina pa Aruba 
su prome y tan anhela ‘Carnival Village’. 
E plannan ta pa Aruba celebra su di 60 
edicion di su Carnaval den e ‘Carnival 
Village’. 
Den presencia di Minister di Infrastruc- 
tura Benny Sevinger, minister Mike 
de Meza, Prome Minister Mike Eman 
a mustra con pida muraya di Valero a 
bin abou pa duna acceso na e tereno 
caminda ‘Carnival Village’ ta bin. 
Tambe a conta cu presencia di Presi- 
dent di Stichting Arubaanse Carnaval, 
Sra. Tecla Kelly-Hernandez y President 
di Stichting Musica, Sr. Bobby Gibbs 
ademas di un grupo grandi di habitante 
di San Nicolas sumamente contento cu 
e anuncio. Minister President Eman den 
nomber di su coleganan, a felicita pue- 
blo di Aruba y San Nicolas en particular, 
cu otro bunita proyecto. 
Gobierno di Aruba ta reconoce San 
Nicolas como e cuna di nos Carnaval 


‘Carnival Village’ ta engrandece nos 
fiesta cultural y sirbi comunidad henter aña 


y p’esey a scoge e districto aki pa bira 
sede di dos luga sumamente impor- 
tante den su futuro, esta e ‘Carnival Vil- 
lage’ y ‘Carnival Museum’. E ultimo aki 
ta bay wordo construi na ex edificio di 


Green Hill Supermarket como un atrac- 
cion turistico ademas di un facilidad pa 
trabou di gruponan activo den Carna- 
val. 


Cas di Aruba a ricibi bishita di e hoben- 
cita Glenelize Maldonado, kende tabata 
un di e tantisimo invitadonan di honor 


kendenan a presencia e entrega oficial 
di e buki “Mijn Droom voor ons Land” 
na Su Mahestad Rey Willem Alexander 


Glenelize Maldonado y su soño pa Rey 
Willem Alexander a bishita Cas di Aruba 


na Palacio “Het Loo” na Apeldoorn. 
Glenelize a ricibi un invitacion special, 
pasobra ela entrega ‘un soño’ pa e buki 
y su soño a keda escohi entre e 6500 
soñonan pa sali publica den e buki. 
Glenelize su soño ta contene un peti- 
cion pa tene un “gekkebekkenwed- 
strijd”, esta un competencia di esnan 
cu por trek e cara mas pret. Sr. Abath 
a felicita Glenelize cu e logro aki y cu 
e por a biba e momento unico ayera 
na Apeldoorn. Tambe e mandatario a 
encurasha Glenelize pa haci tur posi- 
bel pa su soño bira realidad y cumin- 
sa acerca personanan pa pone e cara 
mas pret y lo ta leuk si por pone tur 
e resultadonan ariba un website spe- 
cial. Pa duna accion na su palabranan 
sr. Abath a invita Glenelize pa traha un 
cara chistoso y a saca un potret di esaki 
hunto cun’e. 
Banda di e soño di Glenelize, e buki ta 
conta tambe cu un contribucion di dos 
Arubiano mas, esta Sr. Greg Peterson y 
Sra. Ingrid Werleman. 

Exitoso presentacion linguistico pa Ramon Todd Danderé 


Pa recorda esnan cu a bay riba lama y no 
a bolbe bek lagando nan famia y amigo- 
nan den agonia y tristesa atras, gobierno 
di Aruba a laga traha un monumento cu 
riba dje un compas y un anzue. E com- 
pas ta e guia di e piscador riba un lama 
grandi y e anzue ta simbolisa e herment 
mas importante ora e ta sali pisca. Un 


Monumento pa piscadornan perdi riba lama 


monumento cu ta un reconocimento 
postumo pa e piscado balente cu ya 
no tey mas. E monumento ta tambe un 
lugar di reflexion pa tur hende cu a pasa 
den e sufrimento duro ey. Hopi famia 
na Aruba a pasa den e dolor inmenso 
ora un familiar of amigo a sali mainta 
tempran bay pisca y no a regresa. 


Prome Minister Mike Eman a hiba pala- 
bra na e momento di develo di e monu- 
mento pa recorda e piscadornan perdi 
riba lama. ‘Ora un famia sufri e perdida 
di un ser keri den un forma inespera 
asina esaki ta laga un bashi profundo 
atras. Nos tur como famia y como ciu- 
dadano ta brasa otro y ta purba di duna 
consuelo y sosten pa surpasa e momen- 
tonan dificil. Nos ta hiba despues esun 
cu a bay laga nos na su ultimo lugar di 
sosiego’. Eman a bisa cu e proceso di 
bishita na cas, sinta den misa cu famia 
y amigonan, cana tras di e caha y bay 
santana ta duna esnan cu ta keda atras 
un sosten extra. Nan ta tambe momen- 
tonan pa recorda y poco poco pa con- 
forma. Dificil ta ora cu e oportunidad 
ey no tey. E oportunidad di e ultimo 
abraso y pa pasa man riba cabez di esun 
cu a bay y sinti pa ultimo bes kico e per- 
sona aki a nifica pa tur cu el a laga atras. 
‘Momentonan cu nos como sociedad 
ta para hunto y den famia nos ta com- 
parti e dolor di e perdida grandi. E ta 
un tristesa comparti y un solidaridad cu 
ta unico den nos comunidad’. 


Na Cas di Aruba a tuma 
lugar un exitoso pre- 
sentacion linguistico di sr. 
Ramon Todd Dandaré, 
tituta 'Den kibra di mar- 
duga. Aurora di un lenga 
crioyo: Papiamento'. Den 
cuadro di e aña actual 
proclama pa Gobierno 
di Aruba como 'Aña di 
Papiamento', a organiza 
e encuentro special aki 
den 'Sala Padu' na Cas 
di Aruba, unda cu e tan- 
tisimo invitadonan por 
a scucha e charla inter- 
esante aki, relaciona cu e 
prome re-ferencianan na 
e idioma di Papiamento. 


Minister 
Plenipoten- 
cario sr. Edwin Abath a 
yama tur invitado bon bini y tabata tin 
palabra di gratitud pa sr. Dandaré pa e 
inmenso trabao cu ta desplega den haci 
investigacionan y promociona nos idi- 
oma Papiamento, tanto na Aruba como 
den exterior. 


Durante su presentation sr. Dandaré a 
trece dilanti na e publico presente cu 
tin documentonan na Papiamento cu ta 
data di Siglo 18. 
E presentación tabata uno hopi inter- 
activo, unda cu esnan presenta por a 


haci diferente pregunta y intercambia 
di idea relaciona cu e tema aki. 
Sr. Dandaré a obtene su grado di Magis- 
ter den Linguistica (mag.ling.) y ta traha 
incansablemente pa e reconocimiento 
di nos Papiamento. 

